Björgunarlykkjur settar upp á níu stöðum á Vesturlandi Talið er að auka meg öryggi ferðafólks mikið með uppsetningu og kynningu björgunarlykkju , svokölluðu Björgvinsbelti , við áfangastaði þar sem hætta getur verið á drukknun , svo sem við sjó , vötn og ár . Því hefur Slysavarnafélagið Landsbjörg , auk tryggingafélagsins Sjóvár og Vegagerðinni , tekið höndum saman um að setja upp slíkan öryggisbúnað víða . Í fyrsta áfanga á 100 stöðum í sumar . Vegagerðin mun taka að sér uppsetninguna . Einnig er í bígerð að gefa búnað í lögreglubifreiðar og til slökkviliða . Samkvæmt upplýsingum frá Landsbjörgu verða settar björgunarlykkjur á níu stöðum á Vesturlandi . Það er við Borgarfjarðarbrú , Kolgrafafjörð , Haffjarðará , við Hraunfossa , á Djúpalónssandi , Skarðsvík , Búðum , Hellnum og Arnarstapa . Fleiri staðir gætu átt eftir að bætast við .